钦定古今图书集成/明伦汇编/闺媛典/第032卷 > 敬杨
## 钦定古今图书集成/明伦汇编/闺媛典/第032卷 > 敬杨

按《梓潼士女志》：敬杨涪郭孟妻，杨文之女也。始生失
母，八岁，父为盛某所杀，无宗亲，依外祖郑。行年十七，
适孟。孟与盛有旧，盛数往来孟家，敬杨涕泣谓孟曰：
“盛凶恶薄命，为女非男比。但恶仇未报，未尝一日忘也。虽妇人拘制，然父子恩深，恐卒狂惑，益君祸患，君
宜疏之。”孟以告盛，盛不纳。安汉元年，盛至孟家，敬杨
以大杖打杀盛，将自杀，孟止之与俱逃。涪令双胜出
追，闻其故而止，安慰二门，会赦得免。中平四年，涪令
向遵为立《图表》之。